3.1 ประวัติความเป็นมาและพัฒนาการที่สำคัญ

บริษัท ไทยสตีลเคเบิล (ที เอส เค) จำกัด ก่อตั้งขึ้นเมื่อวันที่ 12 มิถุนายน 2521
ที่ซอยนาคสุวรรณ ถนนสาธุประดิษฐ์ โดยมีผู้ร่วมก่อตั้งบริษัทหลัก 2 ท่าน คือนายสรรเสริญ จุฬางกูร
และนายชูทอง พัฒนะเมลือง
ซึ่งเป็นผู้มีประสบการณ์ในวงการธุรกิจยานยนต์และมีความสัมพันธ์อันดีกับผู้ผลิตรถยนต์และรถจักรยานยนต์จากทั้งในและต่างประเทศ
บริษัทมีทุนจดทะเบียนเริ่มแรกจำนวน 4 ล้านบาท
โดยมีวัตถุประสงค์เพื่อทำการผลิตสายควบคุมรถจักรยานยนต์ให้กับบริษัทผู้ผลิตรถจักรยานยนต์
ในประเทศไทย โดยมีกำลังการผลิตในช่วงแรก 250,000 เส้นต่อปี ต่อมาได้เพิ่มทุนจดทะเบียนเป็น
10 ล้านบาท โดยได้ร่วมทุนกับไฮเล็กซ์
คอร์ปอเรชั่นซึ่งเป็นบริษัทผู้ผลิตสายควบคุมรถยนต์และรถจักรยานยนต์รายใหญ่ของประเทศญี่ปุ่น
ซึ่งถือหุ้นร้อยละ 35 ของทุนจดทะเบียนที่ชำระแล้วทั้งหมดของบริษัท

การเปลี่ยนแปลงและพัฒนาการที่สำคัญของบริษัท 

ปี 2549 : - ปลายปี 2549 บริษัทได้เริ่มทยอยย้ายที่ตั้งโรงงานและสำนักงานใหญ่จากถนนกิ่งแก้ว
จังหวัดสมุทรปราการ มายังนิคมอุตสาหกรรมอมตะนคร จังหวัดชลบุรี
โดยมีกำลังการผลิตสายควบคุมสูงสุด 32 ล้านเส้นต่อปี แบ่งเป็นกำลังการผลิตสายควบคุมรถยนต์ 18
ล้านเส้นต่อปี สายควบคุมรถจักรยานยนต์ 12.30 ล้านเส้นต่อปี
และชุดควบคุมรางกระจกหน้าต่างรถยนต์ 1.8 ล้านชุดต่อปี

ปี 2550 : - บริษัทได้รับสิทธิประโยชน์จากการส่งเสริมการลงทุน (BOI) จำนวน 2 บัตร คือ

บัตรที่ 1 ส่งเสริมการลงทุนในโครงการโยกย้ายสถานประกอบการ เป็นจำนวนเงินไม่เกิน 290.79
ล้านบาท

  (ณ วันที่ 14 พ.ค. 2552 ทางคณะกรรมการส่งเสริมการลงทุน
  ได้ปรับเปลี่ยนจำนวนภาษีเงินได้นิติบุคคล (เดิม 566.59 ล้านบาท) ให้เป็นจำนวนเงินที่แท้จริง
  หลังจากเข้ามาตรวจสอบตามที่คณะกรรมการกำหนดแล้ว)

บัตรที่ 2 ส่งเสริมการลงทุนในโครงการขยายการดำเนินงานของบริษัท เป็นจำนวนเงินไม่เกิน
138.94 ล้านบาท

ทั้งนี้ จะมีการปรับเปลี่ยนจำนวนเงินลงทุนให้เป็นจำนวนที่แท้จริง ณ วันตรวจสอบ

  - ธันวาคม บริษัทได้รับรางวัล Q1 จาก AutoAlliance (AAT)
  โดยเป็นรางวัลสำหรับผู้ผลิตชิ้นส่วนที่มีการจัดการด้านคุณภาพดีเยี่ยม

ปี 2551 : - กันยายน บริษัทได้รับรางวัล Quality Control Cycle (QCC) จาก Thai
Hino Co-Operation Club
โดยเป็นรางวัลด้านการปรับปรุงการควบคุมคุณภาพโดยลดของเสียในกระบวนการผลิต

- พฤศจิกายน บริษัทได้รับรางวัล Toyota Production System (TPS) ชนะเลิศอันดับหนึ่ง
ในประเภท Group Sub Leader ติดต่อกันเป็นปีที่ 2 จากบริษัท โตโยต้า มอเตอร์ เอเชีย
แปซิฟิค เอ็นจิเนียริ่ง แอนด์ แมนูแฟคเจอริ่ง จำกัด
โดยเป็นรางวัลด้านการลดต้นทุนด้วยการบริหารทรัพยากรให้เกิดประโยชน์สูงสุด

ปี 2552 : - มกราคม บริษัทได้รับรางวัล Quality Award the Satisfies 2009 จากบริษัท
มิตซูบิชิ มอเตอร์ส (ประเทศไทย) จำกัด

- กันยายน บริษัทได้เริ่มต้นใช้โปรแกรม SAP ในการบริหารจัดการกระบวนการผลิตทั้งระบบ
ตั้งแต่วางแผนการผลิตไปจนถึงการส่งมอบสินค้าและเรียกเก็บเงิน

  - พฤศจิกายน บริษัทได้รับรางวัล Gold Certificate TCC Safety Activity of Level
  A จากบริษัท โตโยต้า มอเตอร์ เอเชีย แปซิฟิค เอ็นจิเนียริ่ง แอนด์ แมนูแฟคเจอริ่ง จำกัด

  - พฤศจิกายน ได้รับรางวัล Thank You Award จาก บริษัท โตโยต้า มอเตอร์ เอเชีย
  แปซิฟิค เอ็นจิเนียริ่ง แอนด์แมนูแฟคเจอริ่ง จำกัด ซึ่งมอบให้บริษัทที่มีความเชี่ยวชาญในระบบ
  Toyota Production System (TPS) และ
  ทำหน้าที่เป็นที่ปรึกษาการจัดทำระบบให้กับบริษัทอื่น ๆ จนประสบความสำเร็จได้

3.2 ภาพรวมการประกอบธุรกิจของบริษัท

บริษัท ไทยสตีลเคเบิล จำกัด (มหาชน) ประกอบธุรกิจในการผลิตสายควบคุม (Control Cable)
สำหรับรถยนต์ และรถจักรยานยนต์ และชุดควบคุมรางกระจกหน้าต่างรถยนต์ (Window
Regulator) เพื่อจำหน่ายให้แก่ผู้ผลิตรถยนต์และ รถจักรยานยนต์ชั้นนำ
ตลอดจนศูนย์อะไหล่และบริษัทผู้ค้ารายย่อยต่าง ๆ
ทั้งภายในและภายนอกประเทศไทยภายใต้เครื่องหมายการค้า []
และเครื่องหมายการค้าของไฮเล็กซ์ คอร์ปอเรชั่นได้แก่ [] และ “HI-LEX”
โดยบริษัทจะต้องจ่ายค่าลิขสิทธิ์ให้กับไฮเล็กซ์
คอร์ปอเรชั่นตามสัญญาการใช้สิทธิและรับความช่วยเหลือทางด้านเทคนิค
ไม่ว่าจะเป็นผลิตภัณฑ์ที่จำหน่ายภายใต้เครื่องหมายการค้าของบริษัทหรือเครื่องหมายการค้าของไฮเล็กซ์
คอร์ปอเรชั่นก็ตาม ทั้งนี้เนื่องจากผลิตภัณฑ์เกือบทั้งหมด
เป็นผลิตภัณฑ์ที่ผลิตภายใต้สัญญาการใช้สิทธิและรับความช่วยเหลือทางเทคนิคที่ทำกับ ไฮเล็กซ์
คอร์ปอเรชั่น ผลิตภัณฑ์ของบริษัทได้รับการยอมรับทั้งในด้านคุณภาพ ราคา
และการบริการทั้งก่อนและหลังการขาย
จากบริษัทผู้ผลิตรถยนต์และรถจักรยานยนต์ในประเทศไทยเป็นอย่างมาก

ในปัจจุบัน ณ สิ้นปี 2552 บริษัทมีส่วนแบ่งการตลาดสำหรับสายควบคุมสูงเป็นอันดับต้น ๆ
ของประเทศไทย
โดยมีลูกค้าเป็นกลุ่มบริษัทผู้ผลิตรถยนต์และรถจักรยานยนต์ชั้นนำของทั้งประเทศญี่ปุ่นและสหรัฐอเมริกา
นอกจากนี้ บริษัทยังได้รับความไว้วางใจจากบริษัท ฮอนด้า ออโตโมบิล (ประเทศไทย) จำกัด
ให้เป็นผู้ผลิตรายใหญ่ในการผลิตชุดควบคุมรางกระจกหน้าต่างรถยนต์ด้วย

โครงสร้างการถือหุ้นของบริษัท ไทยสตีลเคเบิล จำกัด (มหาชน) ณ วันที่ 26 กุมภาพันธ์ 2552

  3.3 ผลิตภัณฑ์ของบริษัท

ผลิตภัณฑ์หลักของบริษัทสามารถแบ่งออกได้เป็น 2 ประเภทคือ

1) สายควบคุม (Control Cable) ประกอบด้วย

  - สายควบคุมระบบต่าง ๆ ภายในรถยนต์ ( Automobile Control Cable) อาทิเช่น
  สายเปิดฝากระโปรงหน้า –

  หลัง สายสตาร์ทเครื่องยนต์ สายคันเร่ง สายเกียร์ เป็นต้น

-   สายควบคุมระบบต่าง ๆ ของรถจักรยานยนต์ ( Motorcycle Control Cable) อาทิเช่น
    สายเบรค สายคลัช

  สายวัดรอบ สายเร่งความเร็ว เป็นต้น

  2) ชุดควบคุมรางกระจกหน้าต่างรถยนต์ ( Window Regulator) ได้แก่
  ชุดควบคุมรางกระจกหน้าต่างรถยนต์ แบบใช้สายควบคุมสำหรับรถยนต์ทุกประเภท

การผลิตสายควบคุมและชุดควบคุมรางกระจกหน้าต่างรถยนต์แบบใช้สายควบคุมต่าง ๆ
ที่กล่าวมาข้างต้น บริษัททำการผลิตภายใต้สัญญาการใช้สิทธิและรับความช่วยเหลือทางด้านเทคนิค
(License and Technical Assistance Agreement) ระหว่างบริษัทกับไฮเล็กซ์
คอร์ปอเรชั่น (HI-LEX Corporation) ซึ่งเป็นผู้ผลิตสายควบคุมสำหรับยานยนต์ชั้นนำ
ของประเทศญี่ปุ่นและเป็นผู้ถือหุ้นรายใหญ่ของบริษัท

ปัจจุบันบริษัทตั้งโรงงานและสำนักงานใหญ่เพื่อดำเนินการผลิตผลิตภัณฑ์ของบริษัททั้ง 2 ประเภท
ตั้งอยู่นิคม อุตสาหกรรมอมตะนคร เลขที่ 700/737 หมู่ที่ 1 ตำบลพานทอง อำเภอพานทอง
จังหวัดชลบุรี พื้นที่ 50 ไร่ 56 ตารางวา หรือประมาณ 80,224 ตารางเมตร
มีพื้นที่ใช้สอยแบ่งเป็นพื้นที่ในการผลิตประมาณ 28,800 ตารางเมตร พื้นที่ซ่อมบำรุงประมาณ 3,584
ตารางเมตร เป็นพื้นที่สำนักงานและโรงอาหารประมาณ 10,200 ตารางเมตร โดยมีรายละเอียด
ดังนี้

+------------------------------------------------+---------------------+
| พื้นที่ใช้ในการผลิต จัดเก็บและจัดส่งสินค้า                 | พื้นที่ (ตารางเมตร)     |
+------------------------------------------------+---------------------+
| ส่วนการผลิตสายควบคุม                              | 4,821               |
|                                                |                     |
| - สายควบคุมรถยนต์                                | 1,934               |
|                                                |                     |
| - สายควบคุมรถจักรยานยนต์                          |                     |
+------------------------------------------------+---------------------+
| ส่วนการผลิตชุดควบคุมรางกระจกหน้าต่างรถยนต์            | 1,404               |
+------------------------------------------------+---------------------+
| พื้นที่จัดเก็บและจัดส่งสินค้า                            | 8,640               |
+------------------------------------------------+---------------------+
| พื้นที่ใช้สอยร่วม                                    | 12,001              |
+------------------------------------------------+---------------------+
| รวม                                            | 28,800              |
+------------------------------------------------+---------------------+
|                                                |                     |
+------------------------------------------------+---------------------+
| พื้นที่อื่น ๆ                                        | พื้นที่ (ตารางเมตร)     |
+------------------------------------------------+---------------------+
| พื้นที่ซ่อมบำรุง                                     | 3,584               |
+------------------------------------------------+---------------------+
| พื้นที่สำนักงานและโรงอาหาร                          | 10,200              |
+------------------------------------------------+---------------------+
| รวม                                            | 13,784              |
+------------------------------------------------+---------------------+

ในปี 2552 บริษัทมีอัตรากำลังการผลิตสูงสุดของสายควบคุมรถยนต์ 29.20 ล้านเส้นต่อปี
สายควบคุมรถจักรยานยนต์ 16.00 ล้านเส้นต่อปี และชุดควบคุมรางกระจกหน้าต่างรถยนต์ 2.50
ล้านชุดต่อปี โดยใช้กำลังการผลิตจริงของสายควบคุมรถยนต์ 13.87 ล้านเส้นต่อปี
สายควบคุมรถจักรยานยนต์ 8.27 ล้านเส้นต่อปี และชุดควบคุมรางกระจกหน้าต่างรถยนต์ 0.61
ล้านชุดต่อปี

3.4 โครงสร้างรายได้ของบริษัท

บริษัทมีการจำหน่ายผลิตภัณฑ์ให้กับคู่ค้าทั้งภายในและภายนอกประเทศ
โดยสามารถสรุปโครงสร้างรายได้ของบริษัทแยกตามผลิตภัณฑ์ในช่วงปี 2550 – 2552
ได้ดังตารางต่อไปนี้

+-----------------------+-------+-------+-------+-------+-------+-----+
| สายผลิตภัณฑ์             | 2550  |       | 2551  |       | 2552  |     |
+-----------------------+-------+-------+-------+-------+-------+-----+
|                       | รายได้ | สัดส่วน | รายได้ | สัดส่วน | รายได้ | สัด  |
|                       |       |       |       |       |       | ส่วน |
|                       | (ล้า   | (ร    | (ล้า   | (ร    | (ล้า   |     |
|                       | นบาท) | ้อยละ) | นบาท) | ้อยละ) | นบาท) | (   |
|                       |       |       |       |       |       | ร้อย |
|                       |       |       |       |       |       | ละ) |
+-----------------------+-------+-------+-------+-------+-------+-----+
| ร                     | 2,110 | 95    | 2,152 | 92    | 1,672 | 93  |
| ายได้จากการขายในประเทศ |       |       |       |       |       |     |
+-----------------------+-------+-------+-------+-------+-------+-----+
| - สายควบคุมรถยนต์       | 1,230 | 55    | 1,299 | 56    | 969   | 54  |
+-----------------------+-------+-------+-------+-------+-------+-----+
| - สายควบคุมรถจักรยานยนต์ | 439   | 20    | 473   | 20    | 399   | 22  |
+-----------------------+-------+-------+-------+-------+-------+-----+
| -                     | 428   | 19    | 373   | 16    | 295   | 16  |
| ชุดควบ                 |       |       |       |       |       |     |
| คุมรางกระจกหน้าต่างรถยนต์ |       |       |       |       |       |     |
+-----------------------+-------+-------+-------+-------+-------+-----+
| - อื่น ๆ                | 13    | 1     | 7     | -     | 9     | 1   |
+-----------------------+-------+-------+-------+-------+-------+-----+
| รา                    | 91    | 4     | 159   | 7     | 79    | 5   |
| ยได้จากการขายต่างประเทศ |       |       |       |       |       |     |
+-----------------------+-------+-------+-------+-------+-------+-----+
| - สายควบคุมรถยนต์       | 17    | 1     | 19    | 1     | 10    | 1   |
+-----------------------+-------+-------+-------+-------+-------+-----+
| - สายควบคุมรถจักรยานยนต์ | 7     | -     | 21    | 1     | 2     | -   |
+-----------------------+-------+-------+-------+-------+-------+-----+
| -                     | 1     | -     | 50    | 2     | 23    | 1   |
| ชุดควบ                 |       |       |       |       |       |     |
| คุมรางกระจกหน้าต่างรถยนต์ |       |       |       |       |       |     |
+-----------------------+-------+-------+-------+-------+-------+-----+
| - อื่น ๆ                | 66    | 3     | 69    | 3     | 44    | 3   |
+-----------------------+-------+-------+-------+-------+-------+-----+
| รายได้อื่น               |       |       |       |       |       |     |
+-----------------------+-------+-------+-------+-------+-------+-----+
| - อื่น ๆ                | 23    | 1     | 36    | 1     | 41    | 2   |
+-----------------------+-------+-------+-------+-------+-------+-----+
| รวมรายได้              | 2,224 | 100   | 2,347 | 100   | 1,792 | 100 |
+-----------------------+-------+-------+-------+-------+-------+-----+

3.5 เป้าหมายในการดำเนินธุรกิจ

บริษัทมีเป้าหมายหลักที่จะรักษาความเป็นผู้นำในการเป็นผู้ผลิตสายควบคุมรถยนต์และรถจักรยานยนต์
และ ชุดควบคุมรางกระจกหน้าต่างรถยนต์ชั้นนำในภูมิภาคเอเชียตะวันออกเฉียงใต้
โดยจะให้การสนับสนุนด้านชิ้นส่วน แก่บริษัทในกลุ่มของไฮเล็กซ์ คอร์ปอเรชั่นเป็นหลัก
ซึ่งบริษัทตระหนักว่าปัจจัยสำคัญที่จะทำให้บริษัทสามารถบรรลุเป้าหมายดังกล่าวได้นั้น
บริษัทจะต้องดำเนินการรักษาและปรับปรุงคุณภาพของผลิตภัณฑ์ มีการควบคุมต้นทุนการผลิต
มีการเพิ่มประสิทธิภาพในการจัดส่งผลิตภัณฑ์
ตลอดจนการเพิ่มความสัมพันธ์ที่ดีกับบริษัทอื่นในกลุ่มไฮเล็กซ์ คอร์ปอเรชั่นให้มากยิ่งขึ้น
โดยการติดต่อประสานงาน และการเดินทางไปพบปะเยี่ยมชมกิจการ
เพื่อเพิ่มช่องทางและโอกาสในการจัดจำหน่ายให้มากยิ่งขึ้น

ในด้านการรักษาและปรับปรุงผลิตภัณฑ์ให้มีคุณภาพตรงตามความต้องการของบริษัทผู้ผลิตรถยนต์และรถจักรยานยนต์นั้น
ปัจจัยสำคัญคือการรักษาและปรับปรุงคุณภาพในการผลิตอย่างต่อเนื่อง
ซึ่งที่ผ่านมาบริษัทได้เล็งเห็นถึงความสำคัญดังกล่าว
โดยจะเห็นได้จากการที่บริษัทได้มีการปรับปรุงและพัฒนามาตรฐานในการผลิตจนได้รับการรับรองมาตรฐานคุณภาพการผลิตในระดับสากล
อันได้แก่ ISO/TS 16949 โดยบริษัทได้นำระบบ Toyota Production System (TPS)
เข้ามาใช้ในการควบคุมระบบการผลิต ทั้งนี้ ระบบ TPS เป็นระบบการผลิตแบบโตโยต้า
คือจะทำการผลิตตามการสั่งซื้อของลูกค้าเป็นหลัก โดยจะทำการสั่งวัตถุดิบ ผลิต และจัดส่งตามชนิด
จำนวน และเวลาที่ลูกค้าต้องการเท่านั้น
ซึ่งนอกจากจะเป็นการลดต้นทุนด้วยการบริหารทรัพยากรให้เกิดประโยชน์สูงสุดแล้ว
ยังช่วยลดจำนวนสินค้าคงคลังลงได้อย่างมีประสิทธิภาพด้วย

ในด้านการควบคุมต้นทุนการผลิตนั้น
บริษัทมีเป้าหมายในการลดต้นทุนการผลิตและปรับปรุงกระบวนการผลิตให้มีประสิทธิภาพสูงขึ้น
โดยมีการปรับเป้าหมายทางการผลิตให้มีประสิทธิภาพสูงขึ้นอย่างต่อเนื่อง
เพื่อเป็นการเพิ่มขีดความสามารถของบริษัทให้แข่งขันได้ในระดับภูมิภาค
ประกอบกับบริษัทได้ว่าจ้างบุคคลภายนอก ซึ่งมีความชำนาญในการบริหารคลังสินค้า (เฉพาะวัตถุดิบ)
มาดำเนินการบริหารจัดการ นำเทคโนโลยีและแนวทางการบริการมาปรับปรุง
รวมทั้งพัฒนาระบบต่าง ๆ ให้เกิดประสิทธิภาพโดยใช้โปรแกรมคอมพิวเตอร์ช่วยในการจัดการ
เพื่อให้เกิดความถูกต้องแม่นยำในเรื่องของจำนวนสินค้า ตำแหน่งจัดเก็บ
การใช้พื้นที่ให้เกิดประโยชน์สูงสุด ลดจำนวนสินค้าที่หมดอายุ
และลดปริมาณสินค้าคงคลังเพื่อช่วยในเรื่องเงินทุนหมุนเวียนของบริษัท

สำหรับการเพิ่มประสิทธิภาพในการจัดส่งผลิตภัณฑ์นั้น
บริษัทมีเป้าหมายในการพัฒนาช่องทางการกระจายผลิตภัณฑ์ให้มีประสิทธิภาพมากยิ่งขึ้น
ซึ่งรวมถึงการว่าจ้างผู้ที่มีความเชี่ยวชาญในการจัดส่งผลิตภัณฑ์เข้ามาดำเนินการในการกระจายผลิตภัณฑ์ในกรณีที่มีความจำเป็น
ทั้งนี้ เพื่อรองรับการจัดส่งผลิตภัณฑ์ให้กับลูกค้าทั้งภายในและภายนอกประเทศ
โดยเฉพาะอย่างยิ่งในระดับภูมิภาคเอเชียตะวันออกเฉียงใต้
ซึ่งการว่าจ้างผู้เชี่ยวชาญนั้นจะช่วยทำให้บริษัทสามารถส่งผลิตภัณฑ์ได้ตามกำหนด
อีกทั้งยังช่วยลดต้นทุนที่เกี่ยวข้องลงได้
เนื่องจากผู้จัดส่งผลิตภัณฑ์สามารถรวบรวมผลิตภัณฑ์ที่จะต้องจัดส่งในจุดหมายเดียวกันจากผู้ว่าจ้างหลายรายเพื่อดำเนินการจัดส่งในคราวเดียวกันได้
ทำให้ต้นทุนค่าใช้จ่ายในการขนส่งแต่ละครั้ง ถูกลง นอกจากนี้
การว่าจ้างผู้เชี่ยวชาญดังกล่าวจะช่วยลดภาระของบริษัทในการรับประกันความเสียหายที่อาจเกิดขึ้นจากการขนส่งด้วย
เนื่องจากผู้เชี่ยวชาญดังกล่าวจะเป็นผู้รับผิดชอบในการจัดทำประกันภัยเอง